CELEX: C2005/271/48
Language: sl
Date: 2005-10-29 00:00:00
Title: Zadeva T-324/05: Tožba, vložena dne 25. avgusta 2005 — Estonija proti Komisiji

29.10.2005   
            
            
               SL
            
            
               Uradni list Evropske unije
            
            
               C 271/24
            
         Tožba, vložena dne 25. avgusta 2005 — Estonija proti Komisiji
   (Zadeva T-324/05)
   (2005/C 271/48)
   Jezik postopka: estonščina
   Stranki
   
      Tožeča stranka: Republika Estonija (zastopnik: Lembit Uibo, Regierungsbevollmächtigter)
   
      Tožena stranka: Komisija Evropskih skupnosti
   Predlogi tožeče stranke
   razglasitev ničnosti Uredbe Komisije (ES) št. 832/2005 (UL L 138, 1.6.2005, str. 3)
   Tožbeni razlogi in bistvene trditve
   S tožbo se zahteva razglasitev ničnosti Uredbe Komisije (ES) št. 832/2005 z dne 31. maja 2005 o določitvi presežnih količin sladkorja, izoglukoze in fruktoze za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (1).
   Pri tem se tožeča stranka opira na naslednje trditve:
   
               —
            
            
               kršitev bistvenih procesnih predpisov pri sprejetju Uredbe (ES) št. 832/2005: kršitev načela solidarne odgovornosti, saj je bila na članico Komisije Fischer Boelovo naslovljena zahteva, da pred sprejetjem uredbe ugotovi količine sladkorja, ki so prisotne na trgu.
            
         
               —
            
            
               glede izvedbenih uredb Pogodbe ES kršitev Uredbe (ES) št. 832/2005 zoper Uredbo (ES) št. 60/2004, ki je njena pravna podlaga, ker
               
                           a)
                        
                        
                           je Uredba (ES) št. 832/2005 v nasprotju s členom 6 Uredbe (ES) št. 60/2004, ki je pri določitvi presežnih količin sladkorja vanje vključila količine sladkorja, ki so deponirane v zasebnih gospodinjstvih;
                        
                     
                           b)
                        
                        
                           Komisija v nasprotju s členom 6(1), točka c, Uredbe (ES) št. 60/2004 ni upoštevala posebnih okoliščin, v katerih so bile v Estoniji oblikovane zaloge.
                        
                     
         
               —
            
            
               kršitev dolžnosti utemeljitve v skladu s členom 253 ES, saj Uredba št. 832/2005 ne vsebuje utemeljitve vštetja količin, deponiranih v zasebnih gospodinjstvih v presežne količine sladkorja in ne utemeljuje zakaj okoliščine, v katerih so bile oblikovane zaloge, niso bile upoštevane.
            
         
               —
            
            
               kršitev načela dobre uprave, saj Komisija pri sprejetju Uredbe št. 832/2005 ni upoštevala posebnih okoliščin, v katerih so bile v Estoniji oblikovane zaloge, med drugimi tudi ne lastnega prispevka Evropske unije k povečanju uvoza sladkorja.
            
         
               —
            
            
               kršitev načela dobre vere, saj niso bili sprejeti nobeni ukrepi, da bi se preprečilo povečanje izvoza iz Evropske unije v Estonijo, in da bi se preprečili nasprotni ukrepi Estonije.
            
         
               —
            
            
               kršitev načela nediskriminacije, saj določitev presežnih količin sladkorja v skladu z Uredbo (ES) št. 832/2005 Estonijo v primerjavi s tako imenovanimi starimi državami članicami postavlja v bolj neugoden položaj in bi morebitni ukrepi za izvedbo Uredbe št. 832/2005 imeli za posledico diskriminacijo estonskih podjetij in gospodinjstev v primerjavi z odgovarjajočimi skupinami v starih državah članicah ali v primerjavi s podjetji tam.
            
         
               —
            
            
               kršitev lastninskih pravic podjetij in/ali zasebnih gospodinjstev, saj bi morebitni ukrepi za izvedbo Uredbe (ES) št. 832/2005 tem subjektom naložili omejitve, ki pa ne bi mogle biti upravičene na podlagi zakonitih ciljev, in bi pomenile nesorazmeren poseg v njihove pravice.
            
         
               —
            
            
               kršitev načela sorazmernosti, saj dolžnost izločitve ustreznih količin sladkorja, ki je deponiran v zasebnih gospodinjstvih iz trga, v skladu z Uredbo (ES) št. 832/2005, ne bi sledila nobenemu zakonitemu namenu in bi pomenila nesorazmeren poseg v njihove pravice.
            
         
      (1)  UL L 138, 1.6.2005, str. 3.